钦定古今图书集成/明伦汇编/官常典/第102卷 > 《荆燕吴传赞》汉·书
## 钦定古今图书集成/明伦汇编/官常典/第102卷 > 《荆燕吴传赞》汉·书

荆王，王也。由汉初定，天下未集，故虽疏属，以策为王，
镇江淮之间，刘泽发于田生，权激吕氏，然卒南面称
孤者三世。事发相重，岂不危哉！吴王擅山海之利，能
薄敛以使其众，逆乱之萌，自其子兴。古者诸侯不过
百里，山海不以封，盖防此矣。晁错为国远虑，祸反及
身，毋为权首，将受其咎，岂谓错哉！